stanford-oval/wikipedia huggingface dataset:
מתיאס סכונארטס
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1992 | Daens | ואנס שוליירס |  |
| 2002 | Meisje | אוסקר |  |
| 2003 | Any Way the Wind Blows | צ'וקי |  |
| 2004 | Ellektra | די.ג'יי קוסמונאוט X |  |
| 2006 | Dennis van Rita | דניס |  |
| 2006 | ספר שחור | ג'ופ |  |
| 2007 | The Muse | ג'ון |  |
| 2007 | Nadine | קורני |  |
| 2008 | Linkeroever | בוב |  |
| 2008 | Loft | פיליפ וילמס |  |
| 2009 | My Queen Karo | ראבן |  |
| 2010 | La meute | גותי מזויף |  |
| 2010 | Pulsar | סמואל ורביסט |  |
| 2011 | ראש שור | ג'קי ואנמרסניל |  |
| 2011 | The President | בויקו |  |
| 2011 | De Bende van Oss |  |  |
| 2012 | חלודה ועצם | עלי | פרס סזאר לשחקן המבטיח ביותר מועמד פרס לומייר לשחקן הטוב ביותר |
| 2013 | שימפנזה | קריינות | סרט דוקומנטרי |
| 2013 | קשרי דם | אנתוני סקרפו |  |
| 2014 | המסירה | אריק דידס |  |
| 2014 | כאוס בגני ורסאי | אנדרה לה נוטר |  |
| 2014 | הדירה | פיליפ ויליאמס |  |
| 2015 | סוויטה צרפתית | ברונו פון פאלק |  |
| 2015 | הרחק מההמון הסואן | גבריאל אוק |  |
| 2015 | Disorder | וינסנט |  |
| 2015 | הנערה הדנית | הנס אקסג'יל |  |
| 2015 | גלים גבוהים | פול דה סמדט |  |
| 2017 | איש ואישה בלילה | ג'ין |  |
| 2017 | השודד ונהגת המרוצים | ג'ינו "ג'יג'י" וניורביק |  |
| 2018 | דרור אדום | וניה אגורוב |  |
| 2018 | גיבורים במצולות | מיכאיל אוורין |  |
| 2018 | אויבים קרובים | מנואל |  |
| 2019 | המוסטנג | רומן קולמן | גם מפיק שותף מועמד פרס אינדפנדנט ספיריט לשחקן הטוב ביותר (אנ') (2019) |
| 2019 | חיים נסתרים | קפטן הרדר |  |
| 2019 | המכבסה | מיווד |  |
| 2020 | משמר האלמוות | בוק / סבסטיאן לה ליברה |  |
| 2020 | Brothers by Blood | פיטר פלוד |  |
| 2022 | אמסטרדם | הבלש לם גרטווילר |  |
| TBA | The Way of the Wind | פטרוס |  |
| TBA | משמר האלמוות 2 | בוק / סבסטיאן לה ליברה |  |
| TBA | Ruin | הקפטן |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2001 | Flikken | ג'נס גוסנס | פרק: "Corrupt" |
| 2002 | Stille waters | רשרשר | פרק: "#1.8" |
| 2008 - 2009 | De smaak van De Keyser | אלפרד לנארטס | תפקיד ראשי; 8 פרקים |
| 2009 | Los zand | וינסנט ונדווג | תפקיד ראשי; 13 פרקים |
| 2021 | Lockdown | יורגן | פרק: "Zuur" |
| 2023 - הווה | ג'נגו | ג'נגו | תפקיד ראשי; 10 פרקים |
| 2024 | המשטר (אנ') | הרברט זובאק | מיני-סדרה |
פרסים ומועמדויות

| שנה | פרס | קטגוריה | סרט | תוצאה |
| --- | --- | --- | --- | --- |
| 2013 | פרס סזאר | השחקן המבטיח ביותר | חלודה ועצם | זכייה |
| שנה | פרס | קטגוריה | סרט | תוצאה |
| --- | --- | --- | --- | --- |
| 2012 | פרס מגריט | השחקן הטוב ביותר | Bullhead | זכייה |
| 2013 | פרס מגריט | השחקן הטוב ביותר | חלודה ועצם | מועמדות |
| שנה | פרס | קטגוריה | סרט | תוצאה |
| --- | --- | --- | --- | --- |
| 2011 | אנסור | השחקן הטוב ביותר | Bullhead | זכייה |
| שנה | פרס | קטגוריה | תוצאה |
| --- | --- | --- | --- |
| 2015 | אנסור | הישג יוצא דופן | זכייה |
| שנה | פרס | קטגוריה | סרט | תוצאה |
| --- | --- | --- | --- | --- |
| 2013 | פרס לומייר | השחקן הטוב ביותר | חלודה ועצם | מועמדות |
| שנה | פרס | קטגוריה | סרט | תוצאה |
| --- | --- | --- | --- | --- |
| 2013 | פרס גלובוס הקריסטל | השחקן הטוב ביותר | חלודה ועצם | מועמדות |
| שנה | פרס | קטגוריה | סרט | תוצאה |
| --- | --- | --- | --- | --- |
| 2013 | Étoiles d'Or | השחקן החדש הטוב ביותר | חלודה ועצם | זכייה |
| שנה | פרס | תוצאה |
| --- | --- | --- |
| 2013 | Prix Patrick Dewaere | מועמדות |
| 2016 | Prix Patrick Dewaere | מועמדות |
| שנה | פרס | קטגוריה | סרט | תוצאה |
| --- | --- | --- | --- | --- |
| 2003 | פסטיבל הסרטים הבינלאומי בברלין | כוכב עולה |  | זכייה |
| 2009 | פסטיבל הטלוויזיה של מונטה קרלו | נימפת הזהב לשחקן מצטיין בסדרת דרמה | De smaak van De Keyser | מועמדות |
| 2011 | פרסי מכון הסרטים האמריקאי | פרס המבקרים לשחקן הטוב ביותר | Bullhead | זכייה |
| 2011 | פסטיבל הסרטים Les Arcs European | השחקן הטוב ביותר | Bullhead | זכייה |
| 2011 | פסטיבל הסרטים הבינלאומי 2-in-1 | השחקן הטוב ביותר | Bullhead | זכייה |
| 2011 | פסטיבל Saint-Jean-de-Luz | השחקן הטוב ביותר | Bullhead | זכייה |
| 2011 | פסטיבל הסרטים הבינלאומי של פאלם ספרינגס | פרס FIPRESCI לשחקן הטוב ביותר | Bullhead | זכייה |
| 2012 | פסטיבל הסרטים הבינלאומי של ואיאדוליד | השחקן הטוב ביותר | חלודה ועצם | זכייה |
| 2015 | פסטיבל הסרטים הבינלאומי קפרי-הוליווד | תגלית השנה | הנערה הדנית | זכייה |
| שנה | פרס | קטגוריה | סרט | תוצאה |
| --- | --- | --- | --- | --- |
| 2012 | חוג מבקרי הקולנוע של דבלין | השחקן הטוב ביותר | חלודה ועצם | מועמדות |
| 2013 | CinEuphoria Awards | השחקן הבינלאומי הטוב ביותר | Bullhead | זכייה |
| 2013 | CinEuphoria Awards | השחקן הבינלאומי הטוב ביותר | חלודה ועצם | זכייה |
| 2013 | International Cinephile Society Awards | השחקן הטוב ביותר | Bullhead | מועמדות |
| שנה | פרס | קטגוריה | תוצאה |
| --- | --- | --- | --- |
| 2016 | Elle Style Awards | שחקן השנה | זכייה |
משפטי נירנברג (סרט)

| --- | --- |

 מבוסס על:  Judgment at Nuremberg 
 בימוי:  סטנלי קריימר 
 הופק בידי:  סטנלי קריימר 
 תסריט:  אבי מאן, מונטגומרי קליפט 
 עריכה:  פרדריק קנודסטון 
 שחקנים ראשיים:  ספנסר טרייסי ג'ון ונגרף הווארד קיין Martin Brandt קארל סוונסון Otto Waldis Bernard Kates טורבן מייר ריי טיל Kenneth MacKenna בן רייט וירג'יניה כריסטין אולגה פביאן אלן בקסטר מרלן דיטריך ג'ודי גרלנד אדוורד בינס ברט לנקסטר מקסימיליאן של ריצ'רד וידמרק Joseph Bernard ויליאם שאטנר ורנר קלמפרר מונטגומרי קליפט William H. O'Brien Herman Hack Reed Howes קולין קני הארולד מילר בס פלאוורס Jana Taylor Paul Vincenz Busch אד נלסון John Clarke Joseph Crehan 
 מוזיקה:  ארנסט גולד 
 צילום:  ארנסט לסלו 
 מדינה:  ארצות הברית 
 חברה מפיצה:  יונייטד ארטיסטס, נטפליקס 
 שיטת הפצה:  וידאו על פי דרישה 
 הקרנת בכורה:  19 בדצמבר 1961 
 משך הקרנה:  188 דק' 
 שפת הסרט:  אנגלית 
 סוגה:  סרט בית משפט, סרט דרמה 
 הכנסות באתר מוג'ו:   judgmentatnuremberg
 פרסים:  פרס סולקלומפן לסרט הזר הטוב ביותר  פרס אוסקר לתסריט המעובד הטוב ביותר (אבי מאן)  פרס אוסקר לשחקן הטוב ביותר (מקסימיליאן של)  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
משפטי נירנברג (באנגלית: Judgment at Nuremberg) הוא סרט משנת 1961 המתאר סיפור בדיוני המבוסס על ההתרחשויות שלאחר מלחמת העולם השנייה באחד ממשפטי המשנה של משפטי נירנברג. הסרט נכתב על ידי אייבי מאן ובוים על ידי סטנלי קריימר, בכיכובם של ספנסר טרייסי, ברט לנקסטר, ריצ'רד וידמרק, מרלן דיטריך, מקסימיליאן של, ג'ודי גארלנד, מונטגומרי קליפט, ורנר קלמפרר, וויליאם שטנר.
עלילה

הסרט אינו מתאר את המשפטים של ראשי הצבא והמשטר הנאצי האחראים לפשעים נגד האנושות במהלך מלחמת העולם השנייה והשואה, אלא את הליכי משפט השופטים שפעלו תחת המשטר הנאצי.
הסרט בוחן תפיסות מורכבות של פרט המבצע פשעים עבור המדינה. הסרט לא תעמולתי, ולא נוקט עמדה גם בנושאים הקשים ביותר. לדוגמה, הנס רולפה (מקסימיליאן של), עורך דין ההגנה, מעלה סוגיות כואבות של הגזענות בארצות הברית ודברי השבחים שנאמרו על היטלר לפני המלחמה בבריטניה.
סצנה זכורה היא הסצנה של עדותו של רודולף פיטרסן (מונטגומרי קליפט), אופה ממוצא גרמני, שנחשב למוגבל שכלית ועבר סירוס כפוי על פי חוקי המשטר. הסצנה, הזכורה כמותחת וקשה, מציגה את פיטרסן מעלה את סיפורו הטראומטי, וגם נחקר על ידי ההגנה, המנסה לחזק את הטענה שפיטרסן אכן חולה נפש ומעלה ראיות לגבי אמו והעובדה שפיטרסן עצמו לא התקבל לאף בית ספר בצעירותו.
ציטוט קולנועי של השיר "לילי מרלן", המנון חיילי כל הצבאות במלחמת העולם השנייה, מובא בסצנה שבה מלווה השופט הייווד את גברת ברטהולד לביתה ובדרך הם חולפים על פני מסבאה בה מושר השיר. ברטהולד, אלמנתו של קצין נאצי שהוצא להורג במהלך משפטי נירנברג, המגולמת על ידי מרלן דיטריך, מסבירה לשופט את משמעות השיר בימי המלחמה. הגרסה הפופולרית ביותר של השיר בוצעה על ידי מרלן דיטריך עצמה כחלק ממאמצי התעמולה של בעלות הברית כנגד גרמניה.
הסרט זכה בפרס אוסקר לשחקן הטוב ביותר (מקסימיליאן של) וגם לתסריט המבוסס על יצירה כתובה. כמו כן קיבל מספר מועמדויות נוספות, בהן של שחקן ראשי (ספנסר טרייסי), שחקנית בתפקיד משנה (ג'ודי גרלנד), שחקן בתפקיד משנה (מונטגומרי קליפט), הסרט הטוב ביותר, בימוי והצילום הטוב ביותר. ב-2013 הוכרז הסרט על ידי ספריית הקונגרס כסרט לשימור בארכיון הסרטים הלאומי של ארצות הברית.
משטרת היישובים העבריים

| --- | --- |

גֶפירים בכפר סבא, 1933
 שם קצר:  משטרת היישוב
 כוח אדם
 סוג שירות:  משולב
 כוחות פעילים:  22,000 (בשיא, 1939)
 
נוטר "גפיר" בדרגת קורפורל במשטרת היישובים. קיבוץ מעלה-החמישה שנת 1942. סמל כובע של גפיר.
משטרת היישובים העבריים (Jewish Settlement Police) הייתה כוח משטרה יהודי חוקי שפעל בחסות הבריטים בתקופת המנדט, והיה חלק ממערך הנוטרות בארץ ישראל.
היסטוריה

בימי מאורעות תרצ"ו-תרצ"ט נרצחו מאות יהודים ברחבי הארץ. דבר זה היה הזרז להקמת משטרת היישובים העבריים שהוקמה בשנת 1936. כוח משטרתי זה הוקם בחסות שלטון המנדט הבריטי, כגוף חוקי להגנת היישובים העבריים מפני התקפות הערבים, כחלק מכוחות השמירה. הבריטים נענו בכך לדרישת הסוכנות היהודית, לאפשר שימוש בנשק חוקי להגנת היישוב היהודי.
אנשי הכוח נחשבו כ"שוטרים מוספים", דהיינו אנשי כוח עזר משטרתי, בהתאם לסמכות שהייתה נתונה למפקדי המשטרה הבריטית לגייס במידת הצורך שוטרי עזר. למתנדבים למשטרת היישובים ניתן הכינוי "נוטרים" או "גאפירים". המונח גאפיר (Ghaffir) מקורו במילה הערבית ח'פיר (خفير) שפירושה שומר. הבריטים הביאו מונח זה ממצרים שם הוקם כח של שוטרים מקומיים, גפירים, בסוף המאה ה-19.
בארץ ידעו במפקדת ההגנה את מקור השם גאפיר ועשו מאמצים למחוק את השם גאפיר מהסמל. לבסוף נענו הבריטים והשם הזה הורד מהמדים של משטרת היישובים. הוא נשאר רק על מדי השוטרים המוספים ששמם הרשמי היה גאפיר.
ארגון וניהול

כל מגויסי משטרת היישובים העבריים היו כפופים לארגון ההגנה וגויסו דרכו. המשכורת, הנשק והמדים ניתנו לנוטרים על ידי השלטונות בריטים. בחודש מאי 1936 גויסו עשרות הנוטרים הראשונים ונשלחו להגנת היישובים בעמק הירדן ובעמק יזרעאל, כשהם מצוידים בנשק מיושן וחובשים כובע אופייני לימי השלטון העות'מאני שנקרא "קולפאק".
במהלך המאורעות גדל מספרם והגיע בשנת 1937 ל-15,000 איש בעשרה גדודים אזוריים. ניתנו להם מדים נאים ונשק טוב, והם הורשו לצאת מתחום היישובים גם לשדות ולמטעים. הקולפאק הטורקי הוחלף לכובע אוסטרלי רחב שוליים. הכובעים האלה היו בעלי קיפול מצד שמאל. קיפול זה נועד לאפשר נשיאת רובה על כתף שמאל בצעידה ארוכה. בדרך כלל על השוליים השמאליים של הכובע היה משולש שציין את האזור אליו השתייכו הנוטרים. לכל אזור היה משולש בצבע שונה:
ירושלים - כחול כהה
דרום - לבן
שרון - כתום
עמק חפר - אדום
הכרמל - ירוק
עמק זבולון - צהוב
עמק יזרעאל - סגול
הגלבוע - שחור
הירדן - תכלת
הגליל העליון - חום
הקמת משטרת היישובים הייתה גורם מכריע לשינוי לטובה במצבו הביטחוני של היישוב במהלך המאורעות. פורמלית היו הנוטרים תחת פיקוד בריטי, אך בפועל פעלו תחת פיקוד ארגון "ההגנה".
בשנת 1938 אבטחו הנוטרים את העלייה לחניתה. באירוע זה צולמה התמונה המפורסמת של יצחק שדה החובק שני סרג'נטים צעירים מכוח הנוטרים משה דיין מימינו ויגאל אלון משמאלו, כשהם במדים ונשקיהם בידם; תמונה שעל גבה כתב חיים ויצמן את המילים הנבואיות: "המטה הכללי".
במסגרת משטרת היישובים פעלו יחידות מיוחדות: נוטרי הרכבת, נוטרי שדות התעופה, נוטרי "גדר הצפון", נוטרי משמר החופים והמשמר הנע. בשנת 1939 כללה משטרת היישובים 22,000 איש. משטרת היישובים המשיכה לפעול עד לסיום המנדט הבריטי, אם כי מספר השוטרים היהודים ירד בהרבה, עד לכ־1,800.
לקריאה נוספת

גרשון ריבלין (עורך), לאש ולמגן, תולדות הנוטרות העברית, הוצאת מערכות, 1962.
הערות שוליים

↑  דייויד סלע, השבוע לפני 70 שנה: "הציבור בישראל הפך לבכיין וקנטרן", באתר ישראל היום, 11 בנובמבר 2022
↑  ראו כאן בצד שמאל.
| המנדט הבריטי משטרת המנדט |
| --- | --- | --- |
| מפקדי המשטרה | פרסי בראמלי • הנרי טיודור • ארתור סטיבן מאברוגורדאטו • רוי ספייסר • אלן סונדרס • ג'ון מורי ריימר-ג'ונס • ויליאם ניקול גריי |  |
| יחידות צבא ומשטרה קשורות | המשטרה המעולה • הז'נדרמריה הבריטית • חיל הספר העבר-ירדני • משטרת היישובים העבריים • כלניות • מחלקת החקירות הפליליות של משטרת המנדט • משטרת תל אביב • המשטרה הניידת • הנוטרים • המשמר הנע • משמר הרכבת |  |
| אישים | אברהם זלינגר • תומאס ג'יימס וילקין • ריימונד אוסוואלד קפראטה • הרברט דאוביגין • רוי פאראן • ג'פרי מורטון • דאגלס דאף • צ'ארלס טיגארט • פאיז ביי אל-אידריסי‎ • הנרי טיודור • ויליאם דובי • ברנרד פרגוסון • שלמה שיף • דוד תדהר • חביב כנען • גרו גרא • ירחמיאל ירון |  |
| אירועים בולטים | מאורעות תר"פ • מאורעות תרפ"א • מאורעות תרפ"ט • מאורעות אוקטובר 1933 • המרד הערבי הגדול • מבצע עוגן • סטרומה • השבת השחורה • אקסודוס (אוניית מעפילים) • המצור על גבעת חיים • פרשת הרצח בחולות תל נוף • רצח ארלוזורוב |  |
| מבנים ואתרים | מגרש הרוסים • בווינגרד • מצודות טיגארט • גדר הצפון |  |
המנדט הבריטי • משטרת ישראל • פורטל היישוב
| --- | --- |
בקרת זהויות :  NLI: 987012473075205171 
המטה הכללי של חיים ויצמן - יצחק שדה עם הנוטרים יגאל אלון ומשה דיין בעליה לחניתה, 1938.
מרלון ג'קסון

| --- | --- |

 לידה:  12 במרץ 1957 (בן 67) גארי, אינדיאנה, ארצות הברית
 שם לידה:  מרלון דייוויד ג'קסון
 מוקד פעילות:  ארצות הברית 
 תקופת הפעילות:  1964–1990, 2001
 עיסוק:  זמר, כותב שירים, עיבוד מוזיקלי,  רקדן, כוריאוגרף
 סוגה:  רית'ם אנד בלוז, מוזיקת נשמה, מוזיקת פופ
 שפה מועדפת:  אנגלית 
 כלי נגינה:  זמרה, רב נגן
 חברת תקליטים:  Steeltown, מוטאון, Epic, קפיטול רקורדס
 בן או בת זוג:  Carol Ann Parkes (1975–2021) 
 פרופיל ב-IMDb
 
מרלון דייוויד ג'קסון (באנגלית: Marlon David Jackson; נולד ב-12 במרץ 1957) הוא זמר, כותב שירים, רקדן אמריקאי, לשעבר חבר ב"חמישיית הג'קסונים", ואחיהם הגדול של כוכבי הפופ מייקל ג'קסון וג'נט ג'קסון.
קריירה > ילדותו ו"חמישיית הג'קסונים"

נולד בגארי שבאינדיאנה, השביעי מעשרת ילדיהם של ג'וזף וקתרין ג'קסון. אחיו התאום, ברנדון, נפטר 24 שעות לאחר לידתו. משפחת ג'קסון השתייכה באותה העת למעמד הבינוני-נמוך כאשר האם, קתרין, השתייכה לזרם עדי יהוה וגידלה את ילדיה על פיה. האב, ג'וזף, היה פועל בבית חרושת לפלדה, שהופיע לעיתים עם להקת הרית'ם אנד בלוז "The Falcons". ג'ו גידל את ילדיו באופן קשוח ושתלטני ונהג להתעלל בהם פיזית ונפשית באמצעות מכות וכינויי גנאי.
בשנת 1962, כשמרלון היה עוד ילד קטן, אחיו הגדולים ג'קי, טיטו וג'רמיין הקימו להקה עם שניים משכניהם מילפורד הייט וריינוד ג'ונס, "The Jackson Brothers". בשנת 1963 הצטרפו מרלון ואחיו הקטן מייקל ללהקה, לאחר שכבר אז הפגינו יכולות שירה וריקוד. בתחילה הופיעו כמנגנים בכלי הקשה. בשנים הראשונות של הלהקה נאמר כי מרלון מתקשה לשיר ולרקוד בו-זמנית. למרות זאת הוא התאמן בהתמדה והיה לזמר, כותב שירים, מפיק ורקדן. מייקל ג'קסון כתב בספרו "הליכת ירח" על מרלון: "מרלון הוא ועדיין אחד האנשים הכי נחושים שאי-פעם הכרתי. הוא גם בדחן אמיתי וקונדס. הוא רגיל להיות זה שתמיד מסתבך בימים ההם כי היה שוכח צעד בריקוד או שורה בשיר, אבל זה כבר שייך לעבר הרחוק".
בזמן שאחיו מייקל וג'רמיין היו האטרקציה המרכזית בלהקה, כל חמשת האחים שרו כקולות ראשיים בשירים שונים. שירתו של מרלון מוזכרת בשירים שונים כגון: "Feelin' Alright" ,"Little Bitty Pretty One" ,"Corner of The Sky". הוא שר יותר קטעי שירה באלבום G.I.T.:Get It Together שיצא ב-1973, במיוחד בדקות האחרונות של השיר "Mama I Gotta Brand New Thing-Don't Say No". לאחר מחלוקת של הלהקה עם מוטאון מכיוון שרצתה חופש יצירתיות לשירת שירים משלה, נפרדה הלהקה ממוטאון ועברה לחברת התקליטים קולומביה רקורדס שאפשרה ללהקה לשיר את השירים שהאחים כתבו. בעקבות המעבר החליט ג'רמיין להישאר במוטאון ולטפח את קריירת הסולו שלו, בגלל עזיבתו קרו שלושה דברים, האחד הצטרף ללהקה חבר חדש רנדי ג'קסון בן הזקונים של משפחת ג'קסון, השני השם של הלהקה שונה מ"חמישיית הג'קסונים" (שהיה מוכר עם חברת התקליטים מוטאון) ל"ג'קסונים", הדבר השלישי שקרה הוא כי את מקומות השירה של ג'רמיין בשירים הישנים תפס מרלון.
בבכורה של הלהקה בחברת התקליטים החדשה מרלון שר קטעים מרכזיים בשירים "Strength of a Man" ו"Man of War". למרות זאת האלבומים
שהחזירו את הלהקה לפסגת הפופ היו "Destiny" ו"Triumph". בסוף האלבום "Triumph" שר מרלון ביחד עם אחיו בשיר
"Give it up". חזרתו של ג'רמיין ללהקה ב-1983 לאחר מופע משותף של כל האחים לכבוד יום השנה ה-25 להקמת מוטאון הודיע ג'רמיין בהפתעה כי הוא חוזר ללהקה, מה שהוביל לסיבוב הופעות ולאלבום חדש שהוציאה הלהקה בשם "Victory", לאלבום זה מרלון כתב, הפיק, ושר את השיר הסולו הראשון שלו "Body". בקליפ של השיר רואים את מרלון רוכב על אופנוע ומוביל חבורת רקדנים. למרות ההצלחה של סיבוב ההופעות והאלבום, בעיות מוניטריות ושמועות בקשר לאגו של האחים הובילו לקריסה של הג'קסונים כקבוצה. מייקל הודיע כי לאחר סיבוב ההופעות הוא פורש מהלהקה בזמן שמרלון הודיע בתדהמה למשפחתו שנה אחרי פרישתו של מייקל כי הוא עוזב גם כן את הלהקה. זה השאיר את הג'קסונים בהרכב חסר אם ג'קי, טיטו, ג'רמיין ורנדי שהוציאו אלבום בשם "2300 Jackson Street", למרות זאת מייקל ומרלון משתתפים בכמה שירים מתוך האלבום, האלבום לא זכה להצלחה גדולה.
קריירה > קריירת סולו

ב-1987, מרלון הוציא אלבום סולו ראשון בשם "Baby Tonight", אלבום שהוא כתב, והפיק בעצמו. השיר מהאלבום "Don't Go" זכה במקום השני במצעד הרית'ם אנד בלוז, בנוסף מרלון ביצע את השיר בתוכנית האירוח "The Late Show" באירוחו של ארסניו הול. במהלך התוכנית אמר מרלון:
"תמיד רציתי להוציא אלבום סולו ותמיד רציתי קריירת סולו. אני מרגיש שלאלוהים יש זמן לכולם ואני חושב שעכשיו זה הזמן שלי"
קריירה > כמה שנים לאחר מכן

לעומת אחיו, אחרי שהוציא אלבום סולו, מרלון עזב את עולם הבידור, והתחיל לעבוד כסוכן ב"Southern California".
הוא גם הפך לחלק מ"Black Family Channel", רשת כבלים שנועדה להביא תוכניות ידידותיות-משפחתיות, לקהילת האפרו-אמריקאים.
מרלון הצטרף לאחיו על הבמה כאשר "חמישיית הג'קסונים" נכנסו להיכל התהילה של הרוק אנד רול ב-1997. ב-2001 הוא וכל אחיו הופיעו באירוע שנועד ליום הולדתו השלושים של מייקל ג'קסון, מופע שנערך ב"מדיסון סקוור גארדן". הוא ואחיו הם עכשיו המפיקים של התוכנית
" The Jacksons: A Family Dynasty"
חייו האישיים

מרלון נולד בגארי, אינדיאנה לג'וזף וקתרינה ג'קסון כילד השישי למשפחת ג'קסון. אחיו התאום של מרלון נפטר 24 שעות לאחר שנולד.
מרלון ואחיו התאום נולדו מספר שבועות לפני מועד הלידה הצפוי.
מרלון נשוי לקרול אן פארקר ולהם שלושה ילדים: ולנסיה (נולדה ב-19 בנובמבר 1976), בריטני (נולדה ב-1978) ומרלון דייוויד ג'וניור (נולד ב-23 בספטמבר 1981). למרלון שלושה נכדים נח (נולד ב-19 באוגוסט 2006) לוולנסיה ג'קסון, סופיה (נולדה ב-13 בנובמבר 2007) לוולנסיה ג'קסון, ופניקס (נולד ב-27 ביולי 2010) לבריטני ג'קסון.
מרלון ורבי אחותו הם הג'קסונים היחידים שלא התגרשו.
חייו האישיים > זכרונות ממייקל

ב-7 ביולי 2009, מרלון ומשפחתו נאמו את ההספד האחרון בטקס הלוויה שנועד למייקל, בהספד הם טענו כי מייקל היה "הנשמה" של המשפחה.
בבכי רב אמר מרלון: "אולי עכשיו מייקל, הם יעזבו אותך בשקט" הוא הוסיף ואמר: "אשמח שתביא לאח שלנו, אח תאום שלי, ברנדון, חיבוק ממני" מרלון נלחם בדמעות ואמר: "אני אוהב אותך מייקל ואני מתגעגע אליך".
דיסקוגרפיה > סולו

Baby Tonight
Track Listing:
01 Don't Go (4:09
02 To Get Away (4:20
03 When Will You Surrender (3:40
04 Lovely Eyes (4:22
05 Baby Tonight (4:32
06 Something Coming Down (4:11
07 Life (4:04
08 She Never Cried (3:58
09 Talk 2-U (4:23
10 Where Do I Stand (4:43
דיסקוגרפיה > תרומות אחרות

La Toya Jackson - La Toya Jackson (1980
Barry White - Beware! (1981
La Toya Jackson - My Special Love (1981
Betty Wright - Wright Back At You (1983
Billy Griffin - Respect (1983
Rebbie Jackson - Centipede (1984
La Toya Jackson - Heart Don't Lie (1984
Janet Jackson - Dream Street (1984
"We Are the World" (1985
The Golden Child Soundtrack (1986
מרפק טניס

| --- | --- |

 תחום:  רפואה פיזיקלית ושיקומית 
 גורמי סיכון:  עישון 
 קישורים ומאגרי מידע
 eMedicine:  1231903 
 MeSH:  D013716
 סיווגים
 ICD-10:  M77.1 
 ICD-11:  FB55.1 
 
מרפק ועליו מסומן באדום אזור עילית העלי של עצם הזרוע והגיד המשותף של הפושטים
מרפק טניס או דלקת של עילית העלי הצידי (באנגלית: Lateral epicondylitis) מתאר מצב כאוב באזור המרפק על רקע נזק לגיד המשותף של השרירים הפושטים של האמה. מהלכה הטבעי (ללא טיפול כלשהו) של ההפרעה כולל תקופות של החמרה והקלה עד החלמה מלאה ברוב המקרים במהלך שנתיים לכל היותר. לטיפולים שמרניים או ניתוח תוצאות מעולות ב-90 אחוזים מהמטופלים, אך נראה שבטווח הארוך התסמינים חוזרים בחלק מהמטופלים.
מרפק טניס הוא הפרעת השריר-שלד השכיחה ביותר באזור המרפק, עם שיעור היארעות של 1-2 אחוזים. ההפרעה מופיעה על רקע מאמצים חוזרניים וטכניקה לקויה במשחק טניס או משחק רקטות אחר, אך מרפק טניס מופיע גם על רקע מאמצים חוזרניים במגוון עיסוקים אחרים הכוללים הנעה של שורש כף היד וסיבוב של האמה כלפי מעלה ומטה (למשל שימוש במברג).
אטיולוגיה

הגיד המשותף של השרירים הפושטים הוא מוצאם של קבוצת השרירים הפושטים והמסובבים את האמה כלפי מעלה. הגיד נאחז בעילית העלי הצידית של עצם הזרוע (epicondyle lateralis humeri). מאמצים חוזרניים על הגיד המשותף כמו חבטות גב-יד בטניס גורמים נזקים לרקמה שקצב החלמתה נופל מקצב הפגיעה בה, בין היתר הודות לאספקת הדם הדלה של הגיד, ובסופו של דבר לתהליך ניווני בגיד, לקרעים ולדלקות. רוב הקרעים, חלקיים או מלאים, מתגלים בשריר פושט שורש היד החישורי הקצר.
מניעה

חלק מהמאמצים החוזרניים על הגיד המשותף ניתנים למניעה. שיפור טכניקות משחק לקויות כגון חבטת גב-יד בעזרת יד אחת בלבד, חבטה בכדור המשחק שלא במרכז המחבט ושימוש במחבט שגודלו אינו מתאים לשחקן תצמצם עומסים מיותרים על שרירי המרפק. בתחומי עיסוק אחרים, ארגונומיה מוקפדת עשויה להשיג מטרות דומות.
אבחון

אנשים הסובלים ממרפק טניס מתארים כאב ורגישות בחלקו הצידי של המרפק. האבחנה מאוששת במישוש הגיד המשותף של הפושטים ובבדיקות המחוללות כיווץ סטאטי של השרירים הפושטים. בדיקות נוספות כגון צילום רנטגן יכולות לשלול או לגלות הפרעות אחרות, אך אין בהן כדי להעיד על קיומו של מרפק טניס.
טיפול

טיפולים שמרניים נמצאים בקו הראשון לטיפולים במרפק טניס. רובם מכוונים להפחתת כאב ולחיזוק רקמת השרירים הפושטים. ביניהם נמצאים נטילת נוגדי דלקת שאינם סטרואידים, שימוש בחבק מסביב לאמה המשפיע על חלוקת העומסים בין שרירי האמה, תרגילי חיזוק ומתיחה של השרירים הפושטים הנערכים מספר פעמים ביום ומכשירים חשמליים שונים. לעיתים מוזרקים סטרואידים ישירות לאזור הכאב.
ניתוח נלקח בחשבון לאחר כישלון טיפולים שמרניים שנמשכו לפחות שנה ולאחר שנשללו גורמים אחרים לכאב. בין ההליכים הניתוחיים הקיימים, ניתוק של הגיד המשותף, הארכה של השריר פושט שורש היד החישורי או הטריה של החלקים המנוונים של הגיד המשותף וחיבורו מחדש לעצם הזרוע.
לקריאה נוספת

Corrigan B & Maitland GD, Practical Orthopaedic Medicine, Butterworth-Heinmann, 1983, pp. 71–74. ISBN 0750604948
Patrick McMahon, Current Diagnosis and Treatment in Sports Medicine, McGraw-Hill, 2007, pp. 146–148. ISBN 0071410635
Robin A. McKenzie, Human Extremities: Mechanical Diagnosis and Therapy, Orthopedic Physical Therapy Products, 2000, pp. 215–223. ISBN 0958364702
הערות שוליים

1 2 3  Corrigan & Maitland, 1983
1 2 3 4 5 6  McMahon, 2007
↑  Binder AI, Hazleman BL. Lateral humeral epicondylitis--a study of natural history and the effect of conservative therapy. British journal of rheumatology. 1983 May;22(2):73-6. PMID 6850196
↑  Verhaar JA. Tennis elbow. Anatomical, epidemiological and therapeutic aspects. International orthopaedics. 1994 Oct;18(5):263-7. PMID 7852001
| --- | --- |
בקרת זהויות :  NLI: 987007529411905171  BnF: cb146015549 (data)  LCCN: sh85133907  NKC: ph216741 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
משוואות אוילר (מכניקה של גוף קשיח)

במכניקה קלאסית משוואות אוילר הן משוואות דיפרנציאליות ווקטוריות מסדר ראשון המתארות את הסיבוב של גוף קשיח. המשוואות קושרות את מומנט הכח לטנזור ההתמד, למהירות הזוויתית של הגוף ולנגזרתה. תוך שימוש במערכת הצירים הראשית של הגוף שהיא מערכת ייחוס מסתובבת הצמודה לגוף המסתובב ומסתובבת איתו, בה מכפלות ההתמדה של טנזור האינרציה מתאפסים ומפשטים את החישובים במידה ניכרת.
צורתה הכללית של הנוסחה:
כאשר M הוא סכום המומנטים הפועל על הגוף, I הוא טנזור ההתמד וω היא המהירות הזוויתית של הגוף הנמצא במערכת הצירים הראשית של הגוף. ובה כאשר פורטים את וקטורי הסיבוב וטנזור ההתמד למרכיבי הכיוון תתקבלנה המשוואות:
פיתוח הנוסחה

תנע זוויתי של גוף מוגדר כמכפלה ווקטורית בין המרחק מהציר לתנע הקווי.
\mathrm {J} \,{\overset {\underset {\mathrm {def} }{}}{=}}\,\mathrm {r} \times \mathrm {p} =\mathrm {r} \times m\mathrm {v} =m\mathrm {r} \,\times (\omega \times \,\mathrm {r} )=\mathrm {I} \cdot \omega
בדומה לכח מומנט הכח מוגדר כשינוי התנע הזוויתי ביחס לזמן.
\mathrm {M} \,{\overset {\underset {\mathrm {def} }{}}{=}}\,\Delta \mathrm {J} ={\frac {d\,\mathrm {J} }{dt}}
בגלל שאנחנו נמצאים במערכת ייחוס שהצירים בה אינם קבועים הגזירה בזמן צריכה לערב לא רק את גזירת הווקטור עצמו אלא להוסיף לו גם איבר הנובע משינוי הצירים, שכן הווקטור לא רק משתנה בעצמו אלא גם שינוי המערכת משנה אותו.
הצירים במקרה של מערכת מסתובבת מסתובבים ביחס לזמן במהירות זוויתית של  \omega  . ולכן ווקטור במערכת ישתנה בנוסף לשינוי העצמי שלו גם ב  \mathrm {A} \times \omega  מכאן ש-  \mathrm {M} \,{\overset {\underset {\mathrm {def} }{}}{=}}\,{\frac {d\,\mathrm {J} }{dt}}={\frac {d\,\mathrm {I} \cdot \omega }{dt}}+\mathrm {J} \times \omega =\mathrm {I} \cdot {\dot {\omega }}+\omega \times (\mathrm {I} \cdot \omega )